મંદી વચ્ચે પોલિશ્ડ ડાયમંડનું ઉત્પાદન દિવાળી પહેલાં ચાલું રહ્યું હતું. જેમાં મોટાભાગના યુનિટોમાં રફમાંથી તૈયાર થયેલો પોલિશ્ડ માલ સંગ્રહિત છે. મર્યાદિત ઉત્પાદનના કારણે ટકી રહેલા પોલિશ્ડ ભાવ વચ્ચે હીરા ઉદ્યોગકારો અટવાયા છે. બીજી તરફ દિવાળી વેકેશનમાં વતન ગયેલા રત્ન કલાકારોનો એક મોટો વર્ગ લગ્ન સિઝનના કારણે પરત થયો નથી. ઉપરોક્ત કારણોસર હીરાબજાર રાબેતા મુજબ કાર્યરત થતાં હજુ ૧૫થી ૨૦ દિવસનો સમય લાગશે.